Rauman seuraparlamentti 14.9. 2022

Kaupungintalo kello 15

1. Puheenjohtaja Janne Koivisto avasi kokouksen
2. Läsnäolijat:

Janne Koivisto, puheenjohtaja

Hemmo Isotalo, Rauma Basket ry

Mari Lätti, Rauman Naisvoimistelijat ry

Janne Töllikko, FC-Rauma ry

Otto Granbom, Rauma Frisbee ry

Joni Rokosa, Rauman Salba ry

Jurkka Virtala, LiikU

Riikka Loutti, Fera ry
Julia Falck, Fera ry

Tommi Cederberg, Rauman kaupungin liikuntapaikkatoimi

Auli Kouru, kaupungin liikuntapalvelut

Kimmo Kouru, sihteeri

1. Kaupungin liikuntaseuroille osoittamat avustukset

Auli Kourun kutsuma liikuntaseurojen työryhmä on kokoontunut kehittämään nykyistä avustusjärjestelmää. Ilmeisesti pieniä muutoksia muun muassa laatukriteereihin ja turnausten pisteytykseen ollaan ehdottamassa sivistysvaliokunnalle.

1. Liikun ajankohtaiset asiat

Jurkka Virtala kertoi raumalaisille seuroille ilmaisista kaupungin kustantamista koulutuksista sekä yleisemmin LiikU:n palveluista seuroille. Hän esitteli myös uuden LiikU:n kokoaman

liikunnan tilastotiedon lähteen powerbi:n. Sieltä voi esimerkiksi nähdä missä kunnossa raumalaiset lapset ja nuoret ovat muun maan vastaaviin verrattuna. Liitteenä Jurkan esitys.

Tarkoitus oli käydä läpi myös Olympiakomitean Vastuullinen seura ohjelmasta turvallista toimintaympäristöä, mutta ajanpuutteen vuoksi ei ehditty. Sekin ohessa liitteenä tutustuttavaksi.

1. Tommi Cederberg kertoi kaupungin tulevista liikuntainvestoinneista. Kerätyn tiedon perusteella liikuntapalvelut ja liikuntapaikkatoimi esittävät tekniselle valiokunnalla tulevien vuosien ja seuraavan vuoden investointiohjelmaa. Investointilista kutistuu yleensä lopulliseen talousarvioon, missä koko kaupungin investointitarpeet otetaan huomioon. Tällä hetkellä Katin kampus näyttelee suurta osaa kaupungin investointipotista.

Tommi kävi kirjattuja esityksiä läpi, joissa on lähinnä kunnostuskohteita. Seuroilta toivotaan jatkossakin esityksiä investoinneista tietoon liikuntatoimenjohtajalle tai seuraparlamentille.

Keskustelua aiheutti Kauppiksen lattian liukkaus sekä muidenkin salien likaisuus. Toivottiin edes moppeja muun muassa Raumanmerelle, jotta seurat voivat itse siivota lattian ennen harjoitusta.

Myös Raumanmeren tekojään jäädytyksestä keskusteltiin. Tommi kertoi jäädytyksen periaatteista eli miksi ensimmäisillä pakkasilla kenttää ei välttämättä voi alkaa jäädyttämään.

Janne Koivisto korosti puistojen merkitystä lähiliikuntapaikkona. Hän ehdotti seuraavaksi paikaksi Keskuspuistoa, johon voitaisiin tehdä koko perheelle sopiva lähiliikuntapaikka.

Lukon ja Nanun koripallokentille tarvitaan 3:n pisteen heittoviiva. Tommi lupasi teetättää lukion kentälle heittoviivat keväällä. Nanun kentän tilanne on Nanujärvelän vuoksi auki, heittoviivat sinne saa maalata omatoimisestikin, oli vastaus Hemmo isotalon kysymykseen.

Äijänsuon huoltorakennuksen tilanteesta kysyttiin myös. Tommi kertoi, että se on ollut ohjelmassa, mutta ei ole vielä edennyt toteutukseen.

1. Kesän liikuntaleiri

Riikka Loutti kertoi kesän yhteisleiristä, jossa toimijoina olivat Feran lisäksi Pallo-Iirot, Naisvoimistelijat, Fudoshin sekä kaupungin liikuntapalvelut. Leiri oli muutoin onnistunut, mutta osallistujia olisi mahtunut enemmän. Seurat eivät jääneet kuitenkaan leiristä tappiolle. Kokouksessa muutkin seurat ilmaisivat kiinnostuksensa tulle ensi kesänä mukaan yhteistyöhön, jolloin leiristä saisi monipuolisemman. Fudoshin sai leiriltä paljon uusia jäseniäkin.

1. Seurojen kuulumiset

Lopuksi seurat kertoivat kuulumisiaan muun muassa koronan aiheuttamista muutoksista jäsenmäärissä.

1. Seuraava kokous on lokakuussa, jossa asialistalla muun muassa Kristiina Kuusion alustus kaupungin hyvinvointikertomuksesta ja liikuntaseurojen mahdollisuuksista siinä.
2. Puheenjohtaja päätti kokouksen kello 17.